
DR.31.10.2018                                                                                                                            123                   

 
diesel 500 juta liter sebulan.  Diesel pun kita subsidi, RON95 pun kita subsidi.  Akan tetapi 
kalau Tuan Yang di-Pertua isi RON97, Tuan Yang di-Pertua tergolong dalam 10 peratus 
rakyat Malaysia yang guna RON97.  Jadi 90 peratus lagi, kebanyakan guna RON95.  Jadi 
kalau Tuan Yang di-Pertua bawa kereta Honda Accord 2.5, 2.4 contohnya, jadi kita akan cari 
jalan. 

  Kalau rakan saya Yang Berhormat Pokok Sena bawa Myvi 1.3, jadi dia akan layak 
dapat subsidi selepas ini. Tuan Yang di-Pertua tidak layak dapat subsidi.  Jangan marah, 
sebab Tuan Yang di-Pertua tergolong dalam Top 20.  Itu contohlah ya. Jadi kita hendak cari 
jalan.  Jalan penyelesaian jangka panjang adalah untuk memastikan tidak berlaku ketirisan 
dan menjamin kecekapan ini.  Saya tidak boleh membuat pengumuman polisi ini lagi kerana 
itu akan diumumkan oleh Menteri Kewangan.  Jadi saya sebutkan di bawah kementerian ini, 
minyak masak, tepung, gandum.  Tepung, tepung.  Gandum, gandum.  Gas, petroleum cair, 
RON95, bahan api diesel ini yang diwartakan di bawah Seksyen 5 Akta Kawalan Bekalan, itu 
kita subsidikan. 

 Jadi barangan tersebut kita kawal harga, kerajaan kawal harga dan sebarang urus 
niaga kena ada lesen.  Walau bagaimanapun, tiada peruntukan di bawah Akta Kawalan 
Bekalan 61 ini yang melarang mana-mana orang yang tinggal di negara ini termasuk warga 
asing.  Yang Berhormat Pengerang tanya, apakah ketirisan subsidi ini boleh ditafsirkan dalam 
bentuk pekerja asing yang ramai di negara kita yang juga menikmati barangan ini dengan 
harga subsidi?  Jadi saya hendak sebut, di bawah Akta Kawalan Bekalan 61 ini tidak ada 
yang melarang mana-mana orang yang tinggal di sini baik dia Bangladesh kah, Vietnam kah, 
Indonesia kah hendak beli barangan yang kita subsidikan ya.  Tidak ada kawalan itu buat 
masa ini. 

 Namun, kalau adapun ialah pada tahun 2011.  Di mana kita ada kuatkuasakan 
larangan pembelian petrol subsidi oleh kenderaan pendaftaran asing.  Kereta dari Siam, dari 
Singapore masuk, mereka tidak boleh beli RON95.  Mereka boleh beli RON97 sahaja.  Selain 
itu, kerajaan juga laksanakan kawalan pembelian gas petroleum cair bersubsidi 
menggunakan kad pengenalan bagi kawasan yang mempunyai ketirisan yang tinggi selain 
daripada transaksi jualan dikawal melalui pelesenan barang kawalan.  Terkini, kerajaan 
sedang merangka mekanisme baharu untuk kawal ketirisan dan tahap keberkesanan 
pelaksanaan subsidi di bawah kelolaan kementerian ini. 

 Kementerian diberi tanggungjawab besar untuk merealisasikan salah satu 
Manifesto Pakatan Harapan iaitu mencari kaedah terbaik melaksanakan subsidi bersasar.  
Pelaksanaan ini bertujuan agar penjimatan wang subsidi dapat dilakukan serta subsidi 
dinikmati oleh golongan yang benar-benar layak dan memerlukan.  Pelaksanaan subsidi 
bersasar yang berkesan diharap dapat kurangkan kos sara hidup kelompok sasar dan secara 
tidak langsung meningkatkan taraf hidup mereka pada masa akan datang.  Item yang 
keempat Tuan Yang di-Pertua, kenaikan harga barangan dan kajian harga barangan.  Saya 
ucap terima kasih rakan-rakan Ahli Yang Berhormat Hulu Rajang, Tasik Gelugor, Pontian, 
Kepala Batas yang membangkitkan perkara ini. 

 Tuan Yang di-Pertua, pelaksanaan pemantauan harga khas bagi 417 barangan 
keperluan pengguna bagi bulan Mei 2018 dan September 2018 menunjukkan barangan yang 
tidak dikenakan SST sebanyak 220 item mencatatkan penurunan harga.  Manakala 111 item 
mengalami kenaikan harga dan baki sembilan item lagi harga kekal.  Saya ulang ya, 
pemantauan harga oleh pegawai pemantauan harga ini dia tengok 417 barangan keperluan 
pengguna.  Tabiat berbelanja kita ini takkan lari daripada berbelanja dalam kelompok 417 
barangan ini.  Barangan penjagaan diri, barangan basah, barangan kering, barangan 
makanan ini di kategori itu.  Jadi 417 ini ada 220 item yang tidak dikenakan SST dan 
mencatatkan penurunan harga. 

 Dia tak kena SST, jadi harga turun.  Manakala 111 item lagi dia tak kena tetapi dia 
mengalami kenaikan harga dan baki sembilan item lagi kekal.  Barangan yang dikenakan 
SST lima peratus yang dipantau itu, ada 36 item mengalami penurunan harga dan tiga item 
menunjukkan berlaku kenaikan harga.  Sementara itu Tuan Yang di-Pertua, bagi barangan 
yang dikenakan kadar SST 10 peratus pula menunjukkan 35 item mengalami penurunan, 
hanya satu item menunjukkan kenaikan manakala dua item lagi harga kekal.  Pelaksanaan 
cukai SST hanya dikenakan di peringkat pengeluar sahaja.  Bilangan barangan dan 
perkhidmatan yang tidak dikenakan SST lebih banyak iaitu 5,433 item dikecualikan.  Yakni 
kosong peratus. 



diesel 500 juta liter sebulan. Diesel pun kita subsidi, RON95 pun kita subsidi. Akan tetapi kalau Tuan Yang di-Pertua isi RON97, Tuan Yang di-Pertua tergolong dalam 10 peratus rakyat Malaysia yang guna RON97. Jadi 90 peratus lagi, kebanyakan guna RON95. Jadi kalau Tuan Yang di-Pertua bawa kereta Honda Accord 2.5, 2.4 contohnya, jadi kita akan cari jalan. Kalau rakan saya Yang Berhormat Pokok Sena bawa Myvi 1.3, jadi dia akan layak dapat subsidi selepas ini. Tuan Yang di-Pertua tidak layak dapat subsidi. Jangan marah, sebab Tuan Yang di-Pertua tergolong dalam Top 20. Itu contohlah ya. Jadi kita hendak cari jalan. Jalan penyelesaian jangka panjang adalah untuk memastikan tidak berlaku ketirisan dan menjamin kecekapan ini. Saya tidak boleh membuat pengumuman polisi ini lagi kerana itu akan diumumkan oleh Menteri Kewangan. Jadi saya sebutkan di bawah kementerian ini, minyak masak, tepung, gandum. Tepung, tepung. Gandum, gandum. Gas, petroleum cair, RON95, bahan api diesel ini yang diwartakan di bawah Seksyen 5 Akta Kawalan Bekalan, itu kita subsidikan. Jadi barangan tersebut kita kawal harga, kerajaan kawal harga dan sebarang urus niaga kena ada lesen. Walau bagaimanapun, tiada peruntukan di bawah Akta Kawalan Bekalan 61 ini yang melarang mana-mana orang yang tinggal di negara ini termasuk warga asing. Yang Berhormat Pengerang tanya, apakah ketirisan subsidi ini boleh ditafsirkan dalam bentuk pekerja asing yang ramai di negara kita yang juga menikmati barangan ini dengan harga subsidi? Jadi saya hendak sebut, di bawah Akta Kawalan Bekalan 61 ini tidak ada yang melarang mana-mana orang yang tinggal di sini baik dia Bangladesh kah, Vietnam kah, Indonesia kah hendak beli barangan yang kita subsidikan ya. Tidak ada kawalan itu buat masa ini. Namun, kalau adapun ialah pada tahun 2011. Di mana kita ada kuatkuasakan larangan pembelian petrol subsidi oleh kenderaan pendaftaran asing. Kereta dari Siam, dari Singapore masuk, mereka tidak boleh beli RON95. Mereka boleh beli RON97 sahaja. Selain itu, kerajaan juga laksanakan kawalan pembelian gas petroleum cair bersubsidi menggunakan kad pengenalan bagi kawasan yang mempunyai ketirisan yang tinggi selain daripada transaksi jualan dikawal melalui pelesenan barang kawalan. Terkini, kerajaan sedang merangka mekanisme baharu untuk kawal ketirisan dan tahap keberkesanan pelaksanaan subsidi di bawah kelolaan kementerian ini. Kementerian diberi tanggungjawab besar untuk merealisasikan salah satu Manifesto Pakatan Harapan iaitu mencari kaedah terbaik melaksanakan subsidi bersasar. Pelaksanaan ini bertujuan agar penjimatan wang subsidi dapat dilakukan serta subsidi dinikmati oleh golongan yang benar-benar layak dan memerlukan. Pelaksanaan subsidi bersasar yang berkesan diharap dapat kurangkan kos sara hidup kelompok sasar dan secara tidak langsung meningkatkan taraf hidup mereka pada masa akan datang. Item yang keempat Tuan Yang di-Pertua, kenaikan harga barangan dan kajian harga barangan. Saya ucap terima kasih rakan-rakan Ahli Yang Berhormat Hulu Rajang, Tasik Gelugor, Pontian, Kepala Batas yang membangkitkan perkara ini. Tuan Yang di-Pertua, pelaksanaan pemantauan harga khas bagi 417 barangan keperluan pengguna bagi bulan Mei 2018 dan September 2018 menunjukkan barangan yang tidak dikenakan SST sebanyak 220 item mencatatkan penurunan harga. Manakala 111 item mengalami kenaikan harga dan baki sembilan item lagi harga kekal. Saya ulang ya, pemantauan harga oleh pegawai pemantauan harga ini dia tengok 417 barangan keperluan pengguna. Tabiat berbelanja kita ini takkan lari daripada berbelanja dalam kelompok 417 barangan ini. Barangan penjagaan diri, barangan basah, barangan kering, barangan makanan ini di kategori itu. Jadi 417 ini ada 220 item yang tidak dikenakan SST dan mencatatkan penurunan harga. Dia tak kena SST, jadi harga turun. Manakala 111 item lagi dia tak kena tetapi dia mengalami kenaikan harga dan baki sembilan item lagi kekal. Barangan yang dikenakan SST lima peratus yang dipantau itu, ada 36 item mengalami penurunan harga dan tiga item menunjukkan berlaku kenaikan harga. Sementara itu Tuan Yang di-Pertua, bagi barangan yang dikenakan kadar SST 10 peratus pula menunjukkan 35 item mengalami penurunan, hanya satu item menunjukkan kenaikan manakala dua item lagi harga kekal. Pelaksanaan cukai SST hanya dikenakan di peringkat pengeluar sahaja. Bilangan barangan dan perkhidmatan yang tidak dikenakan SST lebih banyak iaitu 5,433 item dikecualikan. Yakni kosong peratus.